ວັນທີ 15 ພຶດສະພາ 2018 ນີ້ ກົມວິທະຍາສາດ-ປະຫວັດ ສາດການທະຫານກະຊວງປ້ອງ ກັນປະເທດ ໄດ້ຈັດພິທີມອບເງິນ ອຸດໜູນໃຫ້ຄອບຄົວຂອງອະດີດ ການນຳ ແລະ ພະນັກງານຫຼັກ ແຫຼ່ງຂອງກົມວິທະຍາສາດ-ປະຫວັດສາດການທະຫານທີ່ເສຍ ຊີວິດໃນໄລຍະຜ່ານມາ ໂດຍເປັນ ກຽດກ່າວມອບຂອງ ທ່ານ ພົນຈັດຕະວາ ວຽງໄຊ ສົມວິຈິດ ຫົວ ຫນ້າກົມວິທະຍາສາດ-ປະຫວັດ ສາດການທະຫານ ແລະ ກ່າວຮັບ ໂດຍແມ່ນປ້າ ກັນລະຍາ ຈັນ ທະ ມາດ ພັນລະຍາຂອງມື້ລາງທ່ານ ພົນຕີ ວິໄສ ຈັນທະມາດ ອະດີດ ຫົວຫນ້າ
ກົມວິທະຍາສາດ-ປະ ຫວັດສາດການທະຫານ ແລະ ຄອບຄົວຂອງ ພັນໂທ ບົວໃສ ແພງສົມບັດ ອະດີດຮອງຫົວ ຫນ້າພະແນກປະຫວັດສາດ ໂດຍ ມີອົງການຈັດຕັ້ງກ່ຽວຂ້ອງເຂົ້າ ຮ່ວມ.
ການຈັດຕັ້ງປະຕິບັດນະໂຍ ບາຍຄັ້ງນີ້ ໂດຍປະຕິບັດຕາມມະ ຕິຄຳສັ່ງ ແລະ ຂໍ້ຕົກລົງຂອງກະ ຊວງປ້ອງກັນປະເທດຕາມລະ ບອບປະກັນສັງຄົມ ໂດຍຄິດໄລ່ ຕາມເງິນເດືອນພື້ນຖານ ແລະ ເງິນອາຍຸການຂອງພະນັກງານ ທີ່ເສຍຊີວິດ ໃນນັ້ນອຸດໜູນທ່ານ ພົນຕີ ວິໄສ ຈັນທະມາດ ລວມອາ ຍຸການ 54 ປີ ໄດ້ຮັບເງິນນະໂຍ ບາຍອຸດໜູນ 190.590.000 ກີບ (ຫນຶ່ງຮ້ອຍເກົ້າສິບລ້ານຫ້າແສນເກົ້າສິບພັນກີບ), ຄອບຄົວ ພັນໂທ ບົວໃສ ແພງສົມບັດ ໄດ້ຮັບເງິນອຸດໜູນ 146.948.000 ກີບ (ຫນຶ່ງຮ້ອຍສີ່ສິບຫົກລ້ານເກົ້າແສນສີ່ສິບແປດພັນກີບ) ລວມອາຍຸການ 48 ປີ.ໃນໂອກາດນີ້ທັງສອງຄອບຄົວ ໄດ້ສະແດງຄວາມຂອບອົກຂອບ ໃຈມາຍັງການຈັດຕັ້ງຂັ້ນເທິງ ໂດຍສະເພາະກົມວິທະຍາສາດ-ປະຫວັດສາດການທະຫານຍາມ ໃດກໍເປັນຫ່ວງເປັນໃຍ ແລະ ໃຫ້ ຄວາມຊ່ວຍເຫລືອພະນັກງານ- ນັກຮົບຂອງກົມຕະຫລອດມາ.